36 
haves offentliggjort om Molluskarternes nutidige Udbredelse ved Is¬ 
land, og da jeg ikke kunde naa til de Samlinger af islandske 
Mollusker, som findes i nordiske Museer, f. Eks. i det zoologiske 
Museum i København, blev jeg nødt til at foretage Skrabninger 
og indsamle Mollusker ved Hunafloi og ligeledes ved Isafjarftardjup, 
Breidifjbrdur og Faxafloi, i Vest-Island, for at skaffe mig nødvendige 
Oplysninger om Arternes Udbredelsesforhold i Nutiden til bedre 
Forstaaelse af de fossile Molluskaflejringer. Dette m. m. har taget 
en betydelig Tid og i høj Grad forøget Vanskelighederne. 
I denne Forbindelse vil jeg nævne tre af mine Landsmænd, 
som har ydet mig en værdifuld Hjælp ved mine Studier. Skole¬ 
bestyrer Stefan Stefånsson i Akureyri var den første, som vej¬ 
ledede mig og hos ham fik jeg betydningsfuld Øvelse i at gøre 
videnskabelige Iagttagelser. Min Lærer, Adjunkt Bjarni Sæ- 
mundsson, som allerede i min Skoletid tog sig af mig, har ogsaa 
senere ydet mig en uvurderlig Hjælp. Endelig er jeg Dr. phil. 
Helgi Pjeturss Tak skyldig, idet han for det første, da jeg 
paa Grund af flere Vanskeligheder var ved at lægge dette mit 
Yndlingsstudium helt til Side, ved sine Opmuntringer gav mig Mod 
til at optage det igen, og siden til Stadighed har bistaaet mig 
baade direkte og indirekte. Disse mine tre Venner bringer jeg her¬ 
ved min varmeste Tak. 
Jeg skal ogsaa med Taknemlighed fremhæve at jeg i 1 Aar 
har nydt Understøttelse af Jap. Stenstrup’s Legat samt i 2 Aar 
af Carlsbergfondet. Dette har blandt andet bidraget til at det har 
været mig muligt at fortsætte mine Iagttagelser. 
Fra Dr. phil. A. C. Johansen, som har vist mig den Vel¬ 
vilje at gennemlæse Manuskriptet til denne Afhandling, har jeg 
modtaget adskillige nyttige Vink, hvorfor jeg ogsaa her vil takke. 
— Endvidere skal det nævnes med Tak, at jeg under mit Ophold 
i København i indeværende Vinter, i Universitetets Zoologiske 
Museum har faaet flere supplerende Oplysninger om nogle Mollusk¬ 
arters Udbredelse ved Island. 
■ 
